શનિવારે ચૂંટણી પહેલા રાજ્યમાં જાણે રાજકારણીય ભૂકંપ આવ્યો હતો. પાટીદાર અનામત આંદોલન સમિતિના બે મોટા નેતા રેશ્મા પટેલ અને વરુણ પટેલ ભાજપમાં જોડાયા હતા તથા અલ્પેશ ઠાકોરે પોતે 23મીએ કોંગ્રેસમાં જોડાઇ રહ્યા હોવાની માહિતી આપી હતી. રેશ્મા અને વરુણ પટેલ ભાજપ સાથે જોડાયા બાદ યોજાયેલ પત્રકાર પરિષદમાં તેમણે કહ્યું હતું કે, સરકારે અમારા મુદ્દાઓને સાંભળ્યાં છે તથા આવનાર સમયમાં ઠોસ પગલા લેવાની ખાતરી આપતા અમે ભાજપમાં જોડાયા છીએ. સાથે રેશ્મા પટેલે હાર્દિક પટેલને કોંગ્રેસનો એજન્ટ ગણાવ્યો હતો.